අපහට දැනගැනිමට ලැබුණු අයුරින් 600 ට ආසන්න ප්‍රමාණයක් වූ ශ්‍රී ලංකාවේ වලස් ගහණයෙන් එක් සතකු හෝ අනතුරකට භාජනය වූයේ නම් හා ඉන් පසුව නැවත එම සත්ත්වයා ස්වභාවික පරිසරයට අනුගත විය හැකි මට්ටමක සිටී නමි එම සත්ත්වයා ස්වභාවික පරිසරයට නිදහස් කිරීම සියලූ වනජීවීන් වෙනුවෙන් පෙනී සිටින එකම රාජ්‍ය ආයතනය වන වනජීවී සංරක්ෂණ දෙපාර්තමේන්තුවේ වගකීමක් යැයි අප විශ්වාස කරන්නෙමු.වර්ෂ 1936 දී ආරම්භ කරන ලද ජාතික සත්වෝද්‍යාන දෙපාර්තමේන්තුව සතුව වර්තමානය වනවිට සැලකිය යුතු වලසුන් ප්‍රමාණයක් සිටින බව ඔබතුමන්ද දැනුවත්ව ඇති බව විශ්වාස කරන අතර දීර්ඝ ඉතිහාසයක් ඇති ජාතික සත්වෝද්‍යාන දෙපාර්තමේන්තුවට තම අවශ්‍යතාවය සඳහා  සතුන් අභිජනනය කරවා ගත යුතුව ඇතත් මෙලස දිගින් දිගටම ක්ෂේත්‍රයෙන් සතුන් ලබාගැනිම අප සංගමය ජාතික අපරාධයක් ලෙස දකින්නෙමු.වර්තමානයේ වනජීවී සංරක්ෂණ දෙපාර්තමේන්තුවේ අධ්‍යක්ෂ ජනරාල් තුමන් වන ඔබතුමා මෙම වලසුන් හතර දෙනා සහ අනාගතයේදී ජාතික සත්වෝද්‍යාන දෙපාර්තමේන්තුවේ කූඩුවල සිරවීමට නියමිත බොහෝ සතුන් වෙනුවෙන් පෙනී සිට එම සතුන් ස්වභාවික පරිසරයට නිදහස් කොට, නිදහසේ වනය තුල සැරිසරමින්, නිදහසේ කමින් බොමින්, නිදහසේ ප්‍රජනනය වෙමින් සිය උපන් කැලයටම පොහොර වෙමින් මියෙන තුරු ඔවුන් විඳිනා එම අසීමිත නිදහස දැක අප මෙන්ම ඔබතුමන්ද සතුටු වනු ඇතැයි අප විශ්වාස කරන්නෙමු.